《麻姑山诗》
宋代·吕南公

腾腾六尺碣，标置羽客坟。龟螭尚坚完，字画稍破分。

道士惜故物，编扶使长存。前已三百年，后当几何春。

昔诵八哀咏，颇推李邕文。披襟喜此逢，再读目愈昏。

道固难洞达，辞犹不雄浑。岂殊沸鸣蛙，见谓鼓吹繁。

惜哉开元盛，乃乏史笔人。复疑少陵翁，赏识或失真。

凡例竟何有，占招仅成言。当时干谒儿，误听一走门。

富贵世所擅，文章我知论。忼慨韩柳思，不返撰述魂。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。